****

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA SVETI ILIJA**

 **Općinski načelnik**

KLASA:060-01/16-02/01
URBROJ:2186/08-16-01
Sveti Ilija, 31. svibnja 2016.

Temeljem članka 6. Odluke o javnim priznanjima Općine Sveti Ilija ("Službeni vjesnik Varaždinske županije" broj 17/16) Općinski načelnik raspisuje

**JAVNI POZIV**

**za podnošenje prijedloga za dodjelu javnih priznanja Općine Sveti Ilija**

**I.**

Objavljuju se uvjeti i rok za podnošenje prijedloga za dodjelu javnih priznanja Općine Sveti Ilija.

**II.**

Javna priznanja Općine Sveti Ilija su:

**Povelja počasnog građanina Općine Sveti Ilija**

Počasnim građaninom Općine Sveti Ilija može se proglasiti građanin Republike Hrvatske ili druge države koji je svojim radom, znanstvenim ili političkim djelovanjem značajno pridonio napretku i ugledu Općine, ostvarivanju i razvoju demokracije u Republici Hrvatskoj ili svijetu te uspostavljanju mira i napretku čovječanstva uz uvjet da nema prebivalište na području Općine.

**Nagrada za životno djelo Općine Sveti Ilija**

Nagrada za životno djelo Općine Sveti Ilija dodjeljuje se fizičkim osobama za osobite uspjehe u razvoju društvenih i političkih odnosa te unaprjeđenje gospodarstva, obrazovanja, znanosti, kulture, sporta, zdravstva, socijalne skrbi i drugih javnih djelatnosti posebno značajnih za Općinu kada se ocjeni da je određena osoba sve svoje objektivne mogućnosti utkala u odnosno djelo i u tome postigla svoj neponovljiv rezultat u odnosnom području.

**Nagrada Općine Sveti Ilija**

Nagrada Općine Sveti Ilija dodjeljuje se fizičkim i pravnim osobama za osobite uspjehe u razvoju društvenih odnosa i unaprjeđenja djelatnosti iz stavka 2. ovog članka koje su od posebnog značaja za Općinu.

**Zahvalnica Općine Sveti Ilija**

Zahvalnica Općine Sveti Ilija dodjeljuje se fizičkim i pravnim osobama za uspjehe postignute u razvoju društvenih odnosa i unaprjeđenju djelatnosti iz stavka 2. ovog članka koje su od značaja za Općinu.

 **Medalja Općine Sveti Ilija**

Medalja Općine Sveti Ilija dodjeljuje se građanima Općine, ostalim građanima Republike Hrvatske te građanima drugih zemalja za opći razvoj demokracije, napredak čovječanstva i druge zasluge.

**III.**

Pravo predlaganja osoba za dodjelu javnih priznanja Općine Sveti Ilija imaju članovi Općinskog vijeća, općinski načelnik, mjesni odbori, građani, udruge građana, političke stranke i druge fizičke i pravne osobe.

**IV.**

Prijedlozi za dodjelu javnih priznanja Općine Sveti Ilija moraju biti podneseni u pisanoj formi te obavezno moraju sadržavati sljedeće podatke:

 **1. ime i prezime odnosno naziv podnositelja prijedloga**

 **2. prebivalište ili sjedište podnositelja prijedloga**

 **3. osnovne podatke o fizičkoj ili pravnoj osobi koja se predlaže za pojedino javno priznanje**

 **4. vrstu javnog priznanja te iscrpno obrazloženje prijedloga odnosno postignuća i doprinosa radi kojih se predlaže dodjela javnog priznanja Općine Sveti Ilija.**

Uz prijedlog predlagatelj je dužan priložiti odgovarajuću dokumentaciju (objavljene radove, analize, stručne kritike i sl.) kojom obrazlaže svoj prijedlog.

Prijedlozi za dodjelu javnih priznanja Općine Sveti Ilija moraju biti potpisani od ovlaštene osobe i ovjereni pečatom (ukoliko ga predlagatelj posjeduje).

Prijedlozi koji nisu podneseni u skladu s odredbama Odluke o javnim priznanjima Općine Sveti Ilija ("Službeni vjesnik Varaždinske županije" broj 17/16) neće se uzeti u razmatranje.

**V.**

Kriteriji za dodjelu Javnih priznanja Općine Sveti Ilija su sljedeći:

 1.) Najbolji rezultati postignuti u teorijskom ili praktičnom radu na pojedinom području djelovanja

 2.) Objavljena, prikazana, izložena, izvedena ili na drugi način prezentirana i nagrađena ostvarenja tijekom protekle godine ili proteklog razdoblja

 3.) Obilježavanje godišnjica osnutka i djelovanja na način koji promovira Općinu Sveti Ilija

 4.) Uživanje ugleda uzornog stručnjaka, djelatnika i voditelja odnosno uzorne tvrtke, udruge građana i druge pravne osobe.

**VI.**

O javnim priznanjima Općine Sveti Ilija odlučuje Povjerenstvo za dodjelu javnih priznanja Općine Sveti Ilija. Povjerenstvo za dodjelu javnih priznanja Općine Sveti Ilija Odluku o dodjeli javnih priznanja dostavlja Općinskom vijeću Općine Sveti Ilija na donošenje. Povjerenstvo za dodjelu javnih priznanja Općine Sveti Ilija može od podnositelja prijedloga zatražiti i dopunske podatke, odnosno dokumentaciju koja se odnosi na podnijeti prijedlog, a može i promijeniti vrstu javnog priznanja, uz suglasnost podnositelja prijedloga. Podnositelj prijedloga može svoj prijedlog povući.

**VII.**

Prijedlozi za dodjelu javnih priznanja s pripadajućom dokumentacijom dostavljaju se Povjerenstvu za dodjelu javnih priznanja Općine Sveti Ilija neposredno u Jedinstveni upravni odjel Općine Sveti Ilija svakog radnog dana do 14:00 sati ili poštom preporučeno u zatvorenoj omotnici na adresu:

**Općina Sveti Ilija**

**Povjerenstvo za dodjelu javnih priznanja Općine Sveti Ilija**

**Trg Josipa Godrijana 2**

**42 214 Sveti Ilija**

**"Za dodjelu javnih priznanja Općine Sveti Ilija"**

 **VIII.**

Prijedlozi za dodjelu javnih priznanja Općine Sveti Ilija dostavljaju se zaključno sa **10. lipnja 2016. godine** do **15:00 sati**.

 Općinski načelnik

 Marin Bosilj, dipl. ing., v.r.